stanford-oval/wikipedia huggingface dataset:
עבדות באפריקה
עבדות באפריקה כיום

בקרב אפריקאים רבים, מהווים העבדות והשעבוד חלק מהותי משגרת החיים גם במאה ה-21. מאות אלפי אפריקנים נתונים לעבודות כפייה ועבדות מינית וחווים ניצול יומיומי  ממנו אינם יכולים להשתחרר. סחר בבני אדם מהווה בסיס לעבדות המודרנית. הסחר באפריקה כיום הוא סוג מסוים של עבדות הכרוכה בהעברה/העסקה של אנשים, כלומר עבדות בכפייה. העבדות עשויה לכלול ניצול מיני, ניצול לזנות, סחר באיברים ועבודות כפייה שונות ומגוונות (באנגלית Trafficking). שיעור העבדות המודרנית כיום ביבשת אפריקה עומד על 7.6 קורבנות לכל 1,000 אנשים - הגבוה בעולם. גם שיעור הנישואים בכפייה ביבשת אפריקה הוא הגבוה בעולם - 4.8 קורבנות לכל 1,000 איש.
עבדות באפריקה כיום > ילדים

באפריקה אחוז הילדים הגבוה בעולם אשר נחשבים כעבדים בעבודות הכפייה השונות. 80 מיליון ילדים, המהווים כ-40% מהילדים האפריקאים, הם עובדי כפייה. רבים מילדים אלו הם קורבנות לסחר בכפייה. ישנה תופעה נפוצה שבה ילדים משובצים בבתים של מכרים או בבתים שנחשבים כטובים יותר משלהם וכך עבור "עבודות הבית הפשוטות", הם אמורים להנות מחינוך והזדמנות נאותה להכשרה. תופעה זו היא חלק מהסחר. משפחות רבות באפריקה נמצאות בקשיים רבים בגידול מוצלח ונכון של ילדיהם ולכן נכנעות להצעות שכאלו אשר נראות תחילה מפתות והוגנות אך לבסוף מסתברות כשקרים והונאה למטרת הסחר בלבד. במצב כזה הילד לא חוזר לחיק משפחתו וחי כעבד לשארית ימי חייו.
במערב אפריקה ישנה מודעות גבוהה ביותר לסוג סחר זה בילדים שכן ישנה תשומת לב מוגברת בקרב הנמלים לאוניות שנושאות ילדים למטרות הסחר. עם זאת, קיים קושי רציני בהפסקת ומניעת הסחר.
על פי דו"ח ארגון העבודה העולמי נמצא כי בניגריה 40% מהילדים, בדומה לאחוז הכללי ביבשת אפריקה, היוו ועדיין מהווים קורבנות לעבדות וסחר. הילדים עובדים בתור רוכלים, קבצנים, משרתים חקלאיים ואף בזנות. זוהי המדינה בה אחוז העבדות בקרב הילדים הוא הגדול ביותר.
עבדות באפריקה כיום > ילדים > ילדים חיילים

ביבשת אפריקה קונפליקטים צבאיים מתרחשים למשך זמן ממושך. ישנן עדויות לשימוש נרחב בילדים כחיילים. הרציונל מאחורי רעיון זו הוא להחליף את ההרוגים המבוגרים, ישנה מעין התייחסות אל הילדים כאל כוח עבודה זול. ביבשת אפריקה הרחבה ניתן למצוא עדויות לשיעבוד הילדים כחיילים הן במלחמת האחים של סודאן, שהחלה עוד בשנת 1956 וכמו כן גם בקונפליקט האנגולי שנמשך כ-30 שנה. השימוש בילדים כלוחמים מבוסס על המחשבה כי כך ישונו הסדרי הלחימה המסורתיים והמיושנים. כלומר, ילדים נוטים יותר להפר את כללי המלחמה עקב גילם הצעיר ולהם יכולת פחותה להעריך את ההשלכות למעשיהם בעת לחימה מורכבת. ניתן לומר כי ילדים לוחמים נוטים לבצע יותר מעשי זוועות ממבוגרים, שכן עוד צעירים ולא בעלי עולם מוסרי רחב במיוחד כאשר מגיעים מקהילות נחותות במדינות אפריקה השונות.
נכון לשנת 1999, נראה כי למעלה מ-120,000 ילדים מתחת לגיל 18 משתתפים כיום בסכסוכים מזוינים ברחבי היבשת. מספר גדול מהילדים אינם בוגרים מגיל 7–8 שנים. המדינות המושפעות ביותר מבעיה זו הן: אלג'יריה, אנגולה, בורונדי, קונגו-ברזוויל, הרפובליקה הדמוקרטית של קונגו, ליבריה, רואנדה, סיירה לאון, סודאן ואוגנדה. תהליך גיוס הילדים לכוחות הצבאיים אינו בהסכמה ולכן "התחיילות" זו היא חלק מתצורה של עבדות צבאית.
תהליך הגיוס של ילדים אלו כעבדים קורה לרוב בצורה אלימה ולא נאותה. למשל -באוגנדה, צבא ההתנגדות של האל, LRA, חוטף באופן שיטתי ילדים מבתי הספר ומהבתים שלהם. ילדים אשר מנסים להימלט, להתנגד או כאלו שנהיים חולים נהרגים במקום. ארגון ה-LRA מעביר את הילדים החטופים אל מחנה מעבר לגבול בשטחה של סודאן. שם הם מאוימים, מעונים וחווים התעללות מינית. ממצא חדש מראה כי צבא ה-LRA החל להשתמש בילדים החטופים גם כאמצעי למכירתם לעבדות תמורת נשק. גם באנגולה ניתן לראות כי אחוז הילדים הלוחמים הוא גבוה מאוד. בצבא האנגולי יש ילדים עד גיל שמונה, כאשר 30-40% מהם הן בנות. סיירה לאון גם היא מהמדינות האפריקאיות אשר בשירותן הצבאי ילדים רבים, אשר נחטפו ושועבדו להיות לוחמים על ידי הכוחות המורדים. ישנן דוגמאות רבות ונוספות לסיפורי זוועות אודות תהליך השיעבוד של הילדים האפריקאים. חשוב לציין כי מגוון עמותות וארגונים פועלים למען הפסקת שגרה עגומה שכזו ודואגים לזכויות הילדים.
עבדות באפריקה כיום > ילדים > עבדות מין - ילדים

במדינות קניה, טנזניה, דרום אפריקה וזמביה ישנה אמונה כי יחסי מין עם בתול\בתולה מרפאים את מחלת האיידס או נותנים מידה של חסינות להידבק במחלה בעתיד. לכן סחר למטרות מין בקרב ילדים קטינים נפוץ מאוד. מדינות אלו ידועות ומוכרות כיעד בו ניתן לנצל את בני האוכלוסייה המקומית בייחוד את הקטינים עבור יחסי מין המבוססים על אמונות אלו.
עבדות באפריקה כיום > עבדות מין

המדינות האפריקאיות הן המקור לניצול המיני והמסחרי. הסחר בנשים בתוך אירופה ועבור מדינות אירופה מבוסס ברובו המוחלט על נשות אפריקה, בעיקר נשים מהמערב. נראה כי גם הסחר בתוך מדינות אפריקה מעבר לסחר באירופה שצוין לעיל נמצא בשליטתם של קרטלים וכנופיות פשע מבולגריה, רוסיה, תאילנד, סין, וניגריה.
אלפי נערות אתיופיות נסחרות למדינות השונות במזרח התיכון בכלל ובלבנון בפרט, תחילה במטרה לעבוד כמשרתות במשק הבית אך בפועל הן שפחות לנתינת שירותי מין וזנות. אתיופיות רבות מעוניינות להגר לצורכי עבודה אך לבסוף רבות מהן הופכות לקורבנות סחר. הן מתפתות להבטחות שווא של מקומות עבודה "טובים", משכורות גבוהות והדמיה של חיים קלים. אך כאשר האישה מגיעה ליעדה, המעסיק או הסוכן מן התעסוקה מנצלים ומעבידים אותה בעבודות מין וזנות לטובת צורכיהם האישיים. הנשים כנועות ולא יכולות להימלט או להגן על זכותן הבסיסית לתנועה חופשית ונשארות כנועות. ישנם דיווחים רבים על מקרי מוות בקרב נשים אלו שכן לבסוף הן שמות קץ לחייהן עקב מציאות קשה של עבדות וסחר מזעזעים.
בדרום אפריקה ניכרת גם כן התרבות של עבדות מינית. רוב הנשים שנמכרות לעבדות זו הן פליטות מרחבי היבשת. דרום אפריקה מהווה מקור לעבדות המינית, כמעין טרנזיט (ציר להעברת סחורות ואנשים ממדינה למדינה) לטובת הסחר בעבדות ובפרט לסחר בשפחות המין. בלסוטו, נערות צעירות סביב גיל 13 נחטפות מהרחובות ונלקחות לבתים בעיירות הסמוכות. שם נאנסות שוב ושוב ונהיות כנועות לעבדות מינית. במוזמביק לעיתים הנערות מגויסות באופן פעיל ודומה לנשים האתיופיות עם הבטחות לעבודה משתלמת בדרום אפריקה. הן נחטפות לעיתים כאשר מחכות לאיסוף. לאחר חציית הגבול לכיוון דרום אפריקה באופן לא חוקי, אין להן את היכולת לחזור חזרה למוזמביק. רובן נאנסות בבתים שצמודים למעבר הגבול, שם נמכרות לגברים שעובדים במכרות ובהמשך חייהן נשארות כפופות לעובדי המכרות ומשועבדות עבורם למין. במלאווי הסחר מוטבע על ידי מנהג בשם Kuhaha. במנהג זה נוטים לדחוף נשים אל נישואים מוקדמים, בעיקר נשים אשר עובדות. הן נוטות לקחת חלק במנהג שכן מובטחת להן עבודה מכניסה ונישואים מאושרים בדרום אפריקה, תנאים טובים יותר משמעותית מאלו שקיימים להם במלאווי. בדרכן לדרום אפריקה נאנסות הנשים ולאחר מכן נמכרות לבתי בושת או נשמרות כשפחות מין אישיות אשר מושכרות לסוחרים שלקחו אותן.
עבדות באפריקה כיום > עבדות פולחנית – Trokosi

הטרוקוסי Trokosi היא מערכת אמונה דתית אפריקאית מסורתית בגאנה, טוגו ובנין. פירוש המונח: טרו – אלוהים, קוסי – בתולה, אישה, עבד. הרעיון הגלוי שעומד מאחורי עבודה פולחנית זו הוא כי הנשים המשועבדות נבחרו על ידי אלוהים להיות נשות האל. למעשה, עבודת הטרוקוסי היא עבודת פולחן אשר בה נערות צעירות מוצעות על ידי הוריהן בפני הכמרים המסורתיים של המקדש. ההצעה של ההורים נובעת מתוך מחשבה כי עבדות בתן תכפר על החטאים שביצעו הם עצמם או קרובי משפחותיהם. לאחר שמוצעות הנערות בפני הכמרים הן נשלחות לחיי עבודה קשים. העבדות מלאה בעבודה פיזית קשה והתעללות מינית. הנערות לא רשאיות להחליט מתי או מי במקדש רשאי לקיים עמן יחסי מין, הן כנועות להחלטות הכמרים ומשרתות את צורכיהם. במרכז מערכת האמונה של הטרוקסי הוא הבסיס כי הנערה הופכת להיות עבד של האל. הנערות כפופות להחלטות הכומר במקדש, הוא אחראי על האינטראקציה של הנערה עם האחר, דורש ממנה עבודה ומין ומתעלם באופן מוחלט מצרכיה הבסיסים והפיזיולוגים של בריאות, אוכל והשכלה. חשוב לציין כי כלל שפחות הטורוקסי הן נשים בלבד. אין גברים שמשמשים לעבדי האל תחת אמונה דתית זו.
למרות כל החוקים הבינלאומיים והלאומיים במדינות אלו ובמיוחד בגאנה, ישנן הנחות כי כיום ישנן 130 מקדשים בגאנה המונים יותר מ-5,000 שפחות טרוקוסי. ישנם גם שפחות טרוקוסי במדינות אחרות כגון טוגו ובנין אך שם לא ידוע באופן ודאי המספר הכולל. ישנה השערה כי סך הכל ישנן כ-35,000 שפחות טרוקוסי ברחבי אפריקה. חשוב לציין כי מספרים אלו לא כוללים את כלל הצאצאים שנולדו כחלק ממקרי האונס של הכמרים את הנערות, צאצאים אלו נכנסים גם הם למעגל העבדות הקיים.
סיכום

אנשים רבים נוטים לחשוב כי עבדות מודרנית כיום מתרחשת רק במדינות שאינן מפותחות. אין הדבר נכון, עבדות כיום קיימת בכל רחבי העולם. אף מדינה אינה חופשייה מהעבדות המודרנית על כלל צורותיה השונות, כך אנשים מכל גיל מין וגזע עשויים להיות קורבן לה. עם זאת, בניגוד להנחה שנאמרה לעיל כי כל אחד יכול ליפול קורבן לעבדות ישנן קבוצות סיכון אשר יותר פגיעות לעבדות מאחרות. אנשים החיים בעוני ולהם הזדמנויות מוגבלות להשגת עבודה הולמת והוגנת פגיעים יותר לקבלת הצעות עבודה מוטעות אשר בקלות עשויות להפוך לניצול. כך גם אנשים אשר מופלים על בסיס גזע, מעמד או מין יותר חלשים בתוך החברה. חשוב לזכור כי סביר שהעבדות תתרחש במדינות או קבוצות בהן השלטון חלש ומרובה בשחיתויות. מתוך כלל מאפיינים אלו ניתן להבין מדוע אנו רואים גם היום בעולם מודרני ומתפתח את העבדות באפריקה. לא ניתן לומר כי קיימים זכרונות מועטים לעבדות באפריקה, שכן הייתה מאוד נפוצה לאורך ההיסטוריה ובאותו האופן נפוצה מאוד גם כיום, כ-9.1 מיליון בני אדם נמצאים בעבדות ביבשת אפריקה.
היות שבעיית העבדים באפריקה עדין מאוד נפוצה ישנם ארגוני זכויות רבים אשר פועלים בצורה שוטפת ומעוררת השראה כדי להפסיק את תהליך השיעבוד. מטרתם העיקרית של ארגונים אלו היא להילחם ולמנוע את הסחר בבני האדם, האלימות המינית ואת האלימות נגד הילדים. בנוסף, לספק תמיכה חינוכית לילדים פגיעים ולהתמקד בהעצמתם. יתרה מזאת, ישנה שאיפה של הארגונים להעצימם ולגרום לצעירים החיים ביבשת לפיתוח לאומי ומילוי תפקידים אסטרטגיים במאבק נגד החסר והשיעבוד של תושבי היבשת האחרים.
פעילות הארגונים נחלה הרבה הצלחות, אך היות שהתופעה נפוצה ורחבה הדרך עוד ארוכה. אחד הארגונים המוכרים באפריקה הוא ארגון שנקרא: "מרכז דוואטופ לפיתוח אפריקה" (Devatop Centre for Africa Development). זהו ארגון ללא מטרות רווח שפועל בניגריה. הארגון שם דגש על מאבק בסחר בבני אדם, אלימות מינית, התעללות בילדים; ומספק תמיכה חינוכית לילדים פגיעים. 
ארגון נוסף אשר פועל ברמה הבינלאומית הוא ארגון האנטי עבדות הבינלאומי - The Anti Slvery International. ארגון זה פועל ברמה המקומית, הלאומית והבינלאומית לחיסול והפסקה כל צורה של עבדות ברחבי העולם. ב-26 בינואר 2018 חווה ארגון זה הצלחה משמעותית כאשר פעל בשיתוף פעולה עם ה־Minority Rights Group International) MRG). ההצלחה התבטאה בכך שהאגודה לזכויות האזרח מצאה כי שלטונות מדינת מאוריטניה (מדינה בצפון מערבת אפריקה) לא נקטו בשום אמצעים נאותים כדי למנוע, לחקור ולהעמיד לדין מצבים של עבדות. בפרט עבדות ילדים. המקרה נוגע לסיפורים של שני ילדים, אחים אשר נולדו לשושלת עבדים וכך הפכו באופן אוטומטי לעבדים עם הולדתם. אחיהם הבוגר של שני אחים אלו הואשם לראשונה בבית המשפט כי הוא מחזיק את האחים בעבדות ומונע מהם את לימודיהם. המקרה הנוכחי התייחס למצב בו המדינה הפרה את התחייבותה להגנה על זכויות הילדים על פי אמנת הילדים האפריקאית. המדינה לא הגנה על הילדים כמו שהתחייבה. בזכות התערבות ופעולותו של הארגון האדון שלהם, אחיהם הפך לבעל העבדים הראשון שהועמד לדין בהיסטוריה של מאוריטניה. הישג זה של הארגון הוא משמעותי מאוד שכן הוא הראשון והיחיד מסוגו עד כה.
מקרה זה מלמד אותנו מדוע פעילות הארגונים היא כה חשובה ומשמעותית. כל שינוי קטן של ארגונים אלו עשוי להוביל למציאות אחרת ויותר טובה הן ביבשת אפריקה והן בשאר מדינות העולם בהן העבדות עדין חיה ונושמת.
פראנס פוטבול

| --- | --- |


רונאלדיניו, זוכה כדור הזהב ל-2005, על שער המגזין
 תדירות:  שבועון
 סוגה:  כדורגל
 בעלים:  Amaury Group
 תאריכי הופעה:  1946–הווה (כ־78 שנים)
 שפה:  צרפתית
 מערכת:  בולון-ביאנקור 
 תפוצה:  כ-134,038 (2016)
 מדינה:  צרפת צרפת
 ISSN:  0015-9557
 http://www.francefootball.fr
 
פראנס פוטבול (בצרפתית: France Football) הוא כתב עת צרפתי שנוסד ב-1946. המגזין מסקר את הכדורגל ברחבי העולם, הן בדיווחים חדשותיים והן בניתוח היסטורי. תוכן המגזין כולל סיקור מקיף של הליגות האירופיות, סטטיסטיקות מהימנות ממשחקי גביע אירופה לאלופות וצילומים עיתונאיים מוצלחים המשקפים היטב את מושאי החדשות, ובזכות כך נחשב לאחד מעיתוני הספורט הבולטים ביבשת.
לאורך השנים העניק המגזין מספר פרסים אישיים בולטים לשחקני כדורגל על בסיס שנתי. הגדול שבהם הוא כדור הזהב, אשר הוענק החל משנת 1956 לשחקן האירופי המצטיין ומ-1995 החל להינתן גם לשחקנים שמוצאם אינו אירופאי. פרס זה נחשב לתואר היוקרתי ביותר שמקבלים כדורגלנים. הפרס אוחד בשנים 2010–2015 עם תואר "כדורגלן השנה בעולם" של פיפ"א, התאחדות הכדורגל העולמית, והחל מאז נקרא כדור הזהב של פיפ"א. בשנת 2016 הסתיים האיחוד עם פרס כדורגלן השנה בעולם, וכדור הזהב חזר למתכונתו הקודמת.
החל משנת 2018 מעניק המגזין גם את פרס כדור הזהב לנשים לשחקנית הכדורגל הטובה בעולם.
פרס חשוב נוסף המוענק על ידי המגזין, החל מ-1959, הוא כדורגלן השנה בצרפת. עד 1995 ניתן הפרס לשחקנים בליגה הצרפתית בלבד, אך מאז גם צרפתים המשחקים מחוץ למדינה יכולים לזכות בו. המגזין בוחר גם את תואר "המאמן הצרפתי של השנה".
פיראטים!

| --- | --- |

כרזת הסרט בישראל
 מבוסס על:  The Pirates! in an Adventure with Scientists 
 בימוי:  פיטר לורד
 הופק בידי:  ג'ולי לוקהארט, פיטר לורד, דויד ספורקטון
 תסריט:  גידון דפו
 שחקנים ראשיים:  יו גרנט דייוויד טננט אימלדה סטאונטון ג'רמי פיבן סלמה הייק ברנדן גליסון מרטין פרימן אשלי ג'נסן
 מדבבים:  אימלדה סטונטון (ויקטוריה, מלכת הממלכה המאוחדת) דייוויד טננט (צ'ארלס דרווין) בריאן בלסד ג'רמי פיבן לני הנרי סלמה הייק מרטין פרימן יו גרנט 
 מוזיקה:  תאודור שפירו
 צילום:  צ'ארלס קופינג, פרנק פאסינגאהם
 מדינה:  ארצות הברית, אנגליה
 חברת הפקה:  ארמדן אנימציות, סרטי קולומביה
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  אנגליה28 במרץ 2012 ארצות הברית30 במרץ 2012
 משך הקרנה:  88 דקות
 שפת הסרט:  אנגלית
 סוגה:  סרט אילם בסגנון קומי
 הכנסות:  $123,054,041
 הכנסות באתר מוג'ו:   pirates12
 סרט קודם:  טיול לא מהעולם הזה
 סרט הבא:  וולאס וגרומיט והארנב הקטלני
 סרטים בסדרה:  טיול לא מהעולם הזה פיראטים! וולאס וגרומיט והארנב הקטלני מרד התרנגולים שון כבשון הסרט שון כבשון הסרט: עף על החלל מרד התרנגולים: עלייתם של הנאגטס שון כבשון: האלימות של האיכר חוזרת פיראטים! 3 פיראטים! 4 פיראטים! 5 פיראטים! 6 פרק אחרון
 אתר רשמי
 דף הסרט ב־IMDb
 
פיראטים! (באנגלית: The Pirates! In an Adventure with Scientists!) הוא סרט אנימציה קומי שיצא לאקרנים ברחבי העולם במהלך שנת 2012. בשנה זו, הסרט היה מועמד לפרס אוסקר לסרט המונפש הטוב ביותר.
תקציר העלילה

קפטן פיראט, שודד הים המזוקן והנלהב, אימת יורדי הים. כשלצידו צוות כושל במיוחד, נראה שאין להם סיכוי מול הסכנות האורבות להם בדרך. אך לקפטן יש מטרה אחת: להכות באויביו המרים בלאק בלאמי וקוטלאס ליז, כדי לזכות בפרס פיראט השנה. הם יוצאים למסע בין חופים אקזוטיים לרחובותיה הערפיליים של לונדון הוויקטוריאנית, ולאורך הדרך נלחמים במלכה השטנית ומתחברים למדען צעיר ואומלל-צ'ארלס דרווין, ולרגע לא מוותרים.
הפקה

הסרט נעשה בדמויות פלסטלינה בשימוש טכניקת הסטופ-מושן, אך על מנת להעשיר את האפקטים הוויזואליים נעשה שימוש קטן בהנפשה ממוחשבת. בנוסף, מחלת הצרעת שונתה למחלת המגפה בעקבות תביעה של ארגוני בריאות כי זה פוגע בחולי המחלה.
ביקורת

הסרט זכה לביקורות חיוביות ממבקרים. אתר Rotten Tomatoes נתן לסרט 86% המבוססים על 144 חוות דעת ודירוג ממוצע של 7.2 מתוך 10. אתר Metacritic נתן לסרט 73% המבוסס על 31 חוות דעת.
עונת 2005/2006 ב-NBA

| --- | --- |
 תאריך התחלה:  1 בנובמבר 2005
 תאריך סיום:  3 ביוני 2006
 מספר קבוצות:  30
 מספר משחקים לקבוצה:  82
 דראפט 2005
 בחירה ראשונה:  אנדרו בוגוט
 על ידי:  מילווקי באקס
 העונה הסדירה
 המאזן הטוב ביותר:  דטרויט פיסטונס
 MVP של העונה הסדירה:  סטיב נאש (פיניקס סאנס)
 מלך הסלים:  קובי בראיינט (לוס אנג'לס לייקרס)
 הפלייאוף
 אלופת המזרח:  מיאמי היט
 אלופת המערב:  דאלאס מאבריקס
 סדרת הגמר
 אלופה:  מיאמי היט
 MVP של סדרת הגמר:  דוויין וייד
 → 2004/20052006/2007 ←
 
עונת 2005/2006 היא העונה ה-60 של ליגת ה-NBA. העונה הסתיימה כשמיאמי היט זכתה בתואר האליפות הראשון שלה לאחר שניצחה בסדרת הגמר את דאלאס מאבריקס בתוצאה 2–4. דוויין וייד זכה בתואר ה-MVP של סדרת הגמר לאחר שקלע 34.7 נקודות בממוצע למשחק לאורך הסדרה. ל-MVP של העונה הסדירה ב-NBA נבחר סטיב נאש מפיניקס סאנס בפעם השנייה ברציפות.
בעקבות הנזק הרב שגרם הוריקן קתרינה בעיר ניו אורלינס, הניו אורלינס הורנטס שיחקה 32 ממשחקיה הביתיים באוקלהומה סיטי וכונתה באופן רשמי בעונה זו "ניו אורלינס/אוקלהומה סיטי הורנטס".
ב-22 בינואר 2006 קלע קובי בראיינט 81 נקודות בניצחונה של קבוצתו, לוס אנג'לס לייקרס, על טורונטו ראפטורס. זהו מספר הנקודות השני בגובהו הנקלע על ידי שחקן במשחק אחד, אחרי משחק 100 הנקודות שקלע וילט צ'מברלין בשנת 1962.
חילופי מאמנים

| קבוצה> לפני תחילת העונה | מאמן נכנס> לפני תחילת העונה | מאמן יוצא> לפני תחילת העונה | לפני תחילת העונה |
| --- | --- | --- | --- |
| קליבלנד קאבלירס | מייק בראון | ברנדן מלון |  |
| דטרויט פיסטונס | פליפ סונדרס | לארי בראון |  |
| לוס אנג'לס לייקרס | פיל ג'קסון | פרנק האמבלן |  |
| מילווקי באקס | טרי סטוטס | טרי פורטר |  |
| מינסוטה טימברוולבס | דוויין קייסי | קווין מקהייל |  |
| ניו יורק ניקס | לארי בראון | הרב ויליאמס |  |
| אורלנדו מג'יק | בראיין היל | כריס ג'נט |  |
| פילדלפיה 76' | מוריס צ'יקס | ג'ים אובראיין |  |
| פורטלנד טרייל בלייזרס | נייט מקמילן | קווין פריצ'רד |  |
| סיאטל סופרסוניקס | בוב וייס | נייט מקמילן |  |
במהלך העונה
| מיאמי היט | פט ריילי | סטן ואן גנדי |  |
| סיאטל סופרסוניקס | בוב היל | בוב וייס |  |
אולסטאר

סוף שבוע האולסטאר של שנת 2006 נערך באולמה של יוסטון רוקטס, הטויוטה סנטר שביוסטון, טקסס. הוא החל ב-17 בפברואר 2006 והסתיים במשחק האולסטאר ב-19 בפברואר.
המאמנים במשחק האולסטאר היו פליפ סונדרס מדטרויט פיסטונס המזרחית ואייברי ג'ונסון מדאלאס מאבריקס המערבית. את החמישיות למשחק האולסטאר בחרו האוהדים ואת השחקנים המחליפים בחרו המאמנים בליגה. בהצבעת הקהל לשחקני החמישייה הוביל יאו מינג מיוסטון רוקטס שקיבל 2,342,738 קולות אשר הקנו לו מקום בחמישיית המערב. דטרויט פיסטונס השוותה את שיא מספר השחקנים המשתתפים באולסטאר מקבוצה אחת עם ארבעה - צ'אנסי בילאפס, ריצ'רד המילטון, ראשיד וולאס ובן וולאס. חמישיית המזרח כללה את אלן אייברסון, דוויין וייד, וינס קרטר (שהחליף את ג'רמיין אוניל הפצוע), לברון ג'יימס ושאקיל אוניל. חמישיית המערב כללה את סטיב נאש, קובי בראיינט, טרייסי מקגריידי, טים דאנקן ויאו מינג. במשחק עצמו ניצחה קבוצת המזרח בתוצאה 120–122. ל-MVP של משחק האולסטאר נבחר לברון ג'יימס מקליבלנד קאבלירס שקלע 29 נקודות והפך בגיל 21 לשחקן הצעיר ביותר לזכות בפרס.
העונה הסדירה

| מזרח> # | מזרח> קבוצה | מזרח> ניצחונות | מזרח> הפסדים | מזרח> אחוז ניצחונות | מזרח> פער מהמובילה |
| --- | --- | --- | --- | --- | --- |
| 1 | דטרויט פיסטונס* | 64 | 18 | 0.780 | - |
| 2 | מיאמי היט* | 52 | 30 | 0.634 | 12 |
| 3 | ניו ג'רזי נטס* | 49 | 33 | 0.598 | 15 |
| 4 | קליבלנד קאבלירס | 50 | 32 | 0.610 | 14 |
| 5 | וושינגטון ויזארדס | 42 | 40 | 0.512 | 22 |
| 6 | אינדיאנה פייסרס | 41 | 41 | 0.500 | 23 |
| 7 | שיקגו בולס | 41 | 41 | 0.500 | 23 |
| 8 | מילווקי באקס | 40 | 42 | 0.488 | 24 |

| 9 | פילדלפיה 76' | 38 | 44 | 0.463 | 26 |
| 10 | אורלנדו מג'יק | 36 | 46 | 0.439 | 28 |
| 11 | בוסטון סלטיקס | 33 | 49 | 0.402 | 31 |
| 12 | טורונטו ראפטורס | 27 | 55 | 0.329 | 37 |
| 13 | שארלוט בובקאטס | 26 | 56 | 0.317 | 38 |
| 14 | אטלנטה הוקס | 26 | 56 | 0.317 | 38 |
| 15 | ניו יורק ניקס | 23 | 59 | 0.280 | 41 |
| מערב> # | מערב> קבוצה | מערב> ניצחונות | מערב> הפסדים | מערב> אחוז ניצחונות | מערב> פער מהמובילה |
| --- | --- | --- | --- | --- | --- |
| 1 | סן אנטוניו ספרס* | 63 | 19 | 0.768 | - |
| 2 | פיניקס סאנס* | 54 | 28 | 0.659 | 9 |
| 3 | דנוור נאגטס* | 44 | 38 | 0.537 | 19 |
| 4 | דאלאס מאבריקס | 60 | 22 | 0.732 | 3 |
| 5 | ממפיס גריזליס | 49 | 33 | 0.598 | 14 |
| 6 | לוס אנג'לס קליפרס | 47 | 35 | 0.573 | 16 |
| 7 | לוס אנג'לס לייקרס | 45 | 37 | 0.549 | 18 |
| 8 | סקרמנטו קינגס | 44 | 38 | 0.537 | 19 |

| 9 | יוטה ג'אז | 41 | 41 | 0.500 | 22 |
| 10 | ניו אורלינס/אוקלהומה סיטי הורנטס | 38 | 44 | 0.463 | 25 |
| 11 | סיאטל סופרסוניקס | 35 | 47 | 0.427 | 28 |
| 12 | גולדן סטייט ווריורס | 34 | 48 | 0.415 | 29 |
| 13 | יוסטון רוקטס | 34 | 48 | 0.415 | 29 |
| 14 | מינסוטה טימברוולבס | 33 | 49 | 0.402 | 30 |
| 15 | פורטלנד טרייל בלייזרס | 21 | 61 | 0.256 | 42 |
‏*כוכבית מסמנת קבוצה שסיימה ראשונה בבית שלה.
ניו ג'רזי דורגה מעל קליבלנד מאחר שהיא סיימה במקום הראשון בבית האטלנטי, בעוד קליבלנד סיימה במקום השני בבית המרכזי.
אינדיאנה דורגה מעל שיקגו בשל יתרון במפגשים הישירים בין הקבוצות.
פיניקס דורגה מעל דנוור ודאלאס מאחר שהיא סיימה במקום הראשון בבית הפאסיפי, בעוד דנוור ודאלאס סיימו במקום השני בבתים הצפון-מערבי והדרום-מערבי, בהתאמה.
מובילי הקטגוריות הסטטיסטיות

| קטגוריה | שחקן | קבוצה | ערך |
| --- | --- | --- | --- |
| נקודות למשחק | קובי בראיינט | לוס אנג'לס לייקרס | 35.4 |
| ריבאונדים למשחק | קווין גארנט | מינסוטה טימברוולבס | 12.7 |
| אסיסטים למשחק | סטיב נאש | פיניקס סאנס | 10.5 |
| חטיפות למשחק | ג'רלד וולאס | שארלוט בובקאטס | 2.5 |
| חסימות למשחק | מרכוס קמבי | דנוור נאגטס | 3.3 |
| אחוזים מהשדה | שאקיל אוניל | מיאמי היט | 60.0% |
| אחוזים לשלוש | ריצ'רד המילטון | דטרויט פיסטונס | 45.8% |
| אחוזים מקו העונשין | סטיב נאש | פיניקס סאנס | 92.1% |
| נקודות מדד | דירק נוביצקי | דאלאס מאבריקס | 28.1 |
פרסים

MVP של העונה הסדירה - סטיב נאש, פיניקס סאנס
שחקן ההגנה של העונה - בן וולאס, דטרויט פיסטונס
רוקי העונה - כריס פול, ניו אורלינס/אוקלהומה סיטי הורנטס
השחקן השישי של העונה - מייק מילר, ממפיס גריזליס
השחקן המשתפר של העונה - בוריס דיאו, פיניקס סאנס
מאמן העונה - אייברי ג'ונסון, דאלאס מאבריקס
מנהל העונה - אלג'ין ביילור, לוס אנג'לס קליפרס
פרס הספורטיביות - אלטון ברנד, לוס אנג'לס קליפרס
פרס האזרחות - קווין גארנט, מינסוטה טימברוולבס
פרסים > פרסים עונתיים

| החמישייה הראשונה | החמישייה השנייה | החמישייה השלישית |
| --- | --- | --- |


| קובי בראיינט (לייקרס) | צ'אנסי בילאפס (דטרויט) | אלן אייברסון (פילדלפיה) |
| סטיב נאש (פיניקס) | דוויין וייד (מיאמי) | גילברט ארינאס (וושינגטון) |
| לברון ג'יימס (קליבלנד) | אלטון ברנד (קליפרס) | כרמלו אנתוני (דנבר) |
| דירק נוביצקי (דאלאס) | טים דאנקן (סן אנטוניו) | שון מריון (פיניקס) |
| שאקיל אוניל (מיאמי) | בן וולאס (דטרויט) | יאו מינג (יוסטון) |
| החמישייה הראשונה | החמישייה השנייה |
| --- | --- |


ברוס בואן (סן אנטוניו): טים דאנקן (סן אנטוניו)
בן וולאס (דטרויט): צ'אנסי בילאפס (דטרויט)
אנדריי קירילנקו (יוטה): קווין גארנט (מינסוטה)
רון ארטסט (סקרמנטו): מרכוס קמבי (דנבר)
קובי בראיינט (לייקרס): טיישון פרינס (דטרויט)
ג'ייסון קיד (ניו ג'רזי): טיישון פרינס (דטרויט)
| החמישייה הראשונה | החמישייה השנייה |
| --- | --- |


כריס פול (ניו אורלינס/אוקלהומה סיטי): דני גריינג'ר (אינדיאנה)
צ'ארלי וילנואבה (טורונטו): ריימונד פלטון (שארלוט)
אנדרו בוגוט (מילווקי): לות'ר הד (יוסטון)
דרן ויליאמס (יוטה): מרווין ויליאמס (אטלנטה)
צ'אנינג פריי (ניו יורק): ראיין גומס (בוסטון)
פרסים > פרסים חודשיים

| חודש | שחקן החודש> מזרח | שחקן החודש> מערב | רוקי החודש> מזרח | רוקי החודש> מערב | מאמן החודש> מזרח | מאמן החודש> מערב |
| --- | --- | --- | --- | --- | --- | --- |
| אוקטובר - נובמבר | לברון ג'יימס (קליבלנד) | אלטון ברנד (קליפרס) | צ'אנינג פריי (ניו יורק) | כריס פול (ניו אורלינס/אוקלהומה סיטי) | פליפ סונדרס (דטרויט) | אייברי ג'ונסון (דאלאס) |
| דצמבר | וינס קרטר (ניו ג'רזי) | דירק נוביצקי (דאלאס) | צ'ארלי וילנואבה (טורונטו) | כריס פול (ניו אורלינס/אוקלהומה סיטי) | פליפ סונדרס (דטרויט) | גרג פופוביץ' (סן אנטוניו) |
| ינואר | צ'אנסי בילאפס (דטרויט) | קובי בראיינט (לייקרס) | אנדרו בוגוט (מילווקי) | כריס פול (ניו אורלינס/אוקלהומה סיטי) | פליפ סונדרס (דטרויט) | אייברי ג'ונסון (דאלאס) |
| פברואר | דוויין וייד (מיאמי) | שון מריון (פיניקס) | ריימונד פלטון (שארלוט) | כריס פול (ניו אורלינס/אוקלהומה סיטי) | פט ריילי (מיאמי) | מייק ד'אנטוני (פיניקס) |
| מרץ | לברון ג'יימס (קליבלנד) | כרמלו אנתוני (דנבר) | ריימונד פלטון (שארלוט) | כריס פול (ניו אורלינס/אוקלהומה סיטי) | לורנס פרנק (ניו ג'רזי) | גרג פופוביץ' (סן אנטוניו) |
| אפריל | דווייט הווארד (אורלנדו) | קובי בראיינט (לייקרס) | ריימונד פלטון (שארלוט) | כריס פול (ניו אורלינס/אוקלהומה סיטי) | סקוט סקיילס (שיקגו) | מייק פראטלו (ממפיס) |
הערות שוליים

↑  סיכום עונת 2005/2006, nba.com
↑  דן לזר‏, 81 נקודות, באתר וואלה, 22 בינואר 2006
↑  סיכום דראפט 2005, nba.com
↑  סיכום אולסטאר 2006, nba.com
| עונות בליגת ה-NBA |
| --- | --- | --- |
| שנות ה-1940 | 1946/1947 • 1947/1948 • 1948/1949 |  |
| שנות ה-1950 | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 |  |
| שנות ה-1960 | 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 |  |
| שנות ה-1970 | 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 |  |
| שנות ה-1980 | 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 |  |
| שנות ה-1990 | 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| שנות ה-2000 | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 |  |
| שנות ה-2010 | 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 |  |
| שנות ה-2020 | 2019/2020 (הבועה) • 2020/2021 • 2021/2022 • 2022/2023 • 2023/2024 • 2024/2025 |  |
סטיב נאש, ה-MVP של העונה הסדירה
פיר ופלמה

| --- | --- |
 מוקד פעילות:  דנמרק דנמרק
 תקופת הפעילות:  מ-2017
 סוגה:  פופ
 שפה מועדפת:  דנית
 חברת תקליטים:  יוניברסל מיוזיק דנמרק
 חברים
 ג'ספר גרות' לאוריטס עמנואל 
 
פיר ופלמה (בדנית: Fyr og Flamme) הוא צמד מוזיקלי דני, המורכב מיאספר גרות ולוריץ עמנואל ונוצר בשנת 2017. הצמד ייצג את דנמרק באירוויזיון 2021.